Publication: Magyar Közlöny
Issue: MK-2002-161 (Year: 2002, Number: 161)
Era: 1990-2004
Section: 281/2001. (XII. 26.) Korm. rendelet (a továbbiakban: Öbr.)
Paragraph Index: 324

22. § Az Övhr. a következõ 42/A. §-sal egészül ki: „42/A. § (1) Az Öbr.-ben meghatározott befektetési formákba eszközölt mûködési, fedezeti, valamint a likviditási célú befektetések mérleg fordulónapjára, illetve negyedév utolsó napjára vonatkozóan meghatározott, (kamatozó értékpapírok, illetve diszkont értékpapírok esetében a felhalmozott kamatot is tartalmazó) piaci értéke és könyv szerinti értéke közötti különbözet összegét a befektetési tevékenység bevételei között az értékelési különbözet várható hozamaként kell elszámolni az egyes eszközcsoportokon belül elkülönítetten megnyitott és vezetett értékelési különbözet számlákkal szemben. Az értékelési különbözet várható hozambevételei között elkülönítetten kell kimutatni az idõarányosan járó kamatot, a járó osztalékot, a devizaárfolyam-változásból adódó különbözeteket, valamint az egyéb piaci értékítéletbõl adódó értékkülönbözeteket. Ezzel egyidejûleg az értékelési különbözettel szemben elszámolt hozambevételeket és a céltartalék képzés során elszámolt ráfordításokat jogcímenként össze kell vezetni.

Source: https://magyarkozlony.hu/hivatalos-lapok/8ed9960a852e07c4c64601af2bc8957fba205997/dokumentumok/daa4c7b23e9df3a91491bd9b070fcd46a5d5dced/letoltes